經數: 一七三五

經名: 大方廣佛華嚴經疏卷第十九

頁數: 六四一

上              欄

卽離相之戒成. 後復應修習下. 明利他之行

淨. 卽無緣之四等二種智慧. 通在兩文爲

能淨故前中分四. 一總示所應. 二所謂下.

列名略釋. 三若身是下. 廣陳修相. 四如是

觀已下. 顯觀成相. 今初. 作意者. 不墮無記

故. 觀察者. 以慧推心故. 二中初列十法. 卽

列上所緣之境. 後應如是觀下. 釋上作意觀

察所以. 唯令觀十法者. 一爲成圓數. 二梵

行緣體不離此十. 謂身口意三是行所依處.

三業行因三寶行緣. 戒1謂行體. 問以善三

業歸於三寶. 得受隨戒何要觀耶. 答若不

觀察. 取相堅持同權小故. 見戒從緣起心

持戒爲迷倒故. 云何觀耶. 廣在下文. 今略

釋之. 意云十中隨一. 若是餘九卽非明假

衆緣. 以顯無性. 肉十中各十. 一一推徵. 相

盡理現名眞梵行. 第三廣陳修相. 卽尋伺觀

也. 2十法卽爲十段. 前六通染. 是故但約染

淨相違. 名非梵行. 亦不析破彼法自體. 後

四唯淨順於梵行故. 分析體空何有梵行.

十中各先總牒觀境. 後以十事徵顯其非.

今初身具中. 一非善者. 身通不善體非順

理. 梵行善性體能順理. 二法旣殊明身非

梵行. 梵行何在他. 皆倣此. 當知梵行之言

貫通諸句. 二體是無記非可軌法. 三飮食資

3成. 四自相臭惡. 4五自性不淨. 六種子住處

等皆悉可厭. 七四蛇違反. 八業惑所依故. 九

是身無知. 又要當死究竟不淨故. 十八萬戶

蟲戶有九億. 全以蟲聚成其身故. 今此梵

行體是可軌性. 能澄淨[&FFFF]#馨淸潔. 賢聖所欣

中              欄

順法順敎. 體無雜染. 與智相應衆善集成.

彼豈當是於十事心梵行□得. 當知梵行

離相離性下九準之. 二身業者. 身之作用名

爲身業. 語意亦然. 十中四儀無記. 餘六通

善惡故非梵行. 三語具十事. 初一語體次五

語緣. 謂風觸七處而出於聲. 此略無臍輪

牙齒. 後吐納等四. 是辨語相十事. 望業皆

是語體. 此唯無記故非梵行. 四語業十事通

善惡故. 亦非梵行. 安立說者謂假施設. 隨

俗說者. 隨世名言. 餘可思準. 第五觀意十

事. 覺是尋心觀是伺察. 覺[&FFFF]#觀細是不定法.

言分別者. 以慧揀擇. 三分別中是自性分

別. 七分別中任運分別. 種種分別者. 三中隨

念計度故. 七中餘六. 謂有相無相尋心伺察

染汚不染汚故. 憶念者. 追憶曾習唯緣過

去. 思惟者. 以慧籌度通去來今. □有一多

各成二種. 上六皆別境攝. 種種憶念義兼惡

作. 幻術通思通念. 眠是不定意識亦行. 但

取境昧略. 輕眠有夢. 亦通善惡覺之勢故.

此十是心所. 不離心故同名意也. 徵破準

前. 第六觀意業十事. 皆意之用故名爲業.

約遍行五徵之. 一思二想次四是觸. 後四

是受. 作意一種總遍十段. 故前云作意觀

察. 卽上四段亦各一蘊. 此中思等與意何別.

但思等心所有二義故. 一扶持心王屬前

所攝. 二依心起用. 屬此位收故. 多從受

境以辨. 若欲破者. 旣約遍行通於三性

故. 非梵行餘準前知. 第七觀佛十事觀於

三身. 若依小乘. 初五法身. 以無漏戒等及

下              欄

眷屬無漏五蘊. 爲法身故. 次二報身. 以三

祇百劫所5修感相6好故. 次一化身. 神通

化現故. 業行通爲三身之因. 果報通語三身

之果. 若依大乘. 前八皆是化身. 後一報身.

業行通語二身之因. 涅槃是果離繫果故. 菩

提是報報本願故. 今一一推徵. 若一是佛餘

者應非. 一一皆佛則有多佛. 和合成佛則

無自性. 故中論云. 非陰. 不離陰. 此彼不

相在. 如來不有陰. 何處有如來. 陰合爲如

來. 則無有自性. 進退推心佛體寂滅. 尙非

是有豈當是無. 邪見深厚者. 則說無如來.

諸法性空中思惟亦不可. 是知眞佛旣超心

境. 依斯成行行豈相耶. 第八觀法. 但有八

句者. 應梵本脫漏. 豈餘九皆十此獨八耶. 若

約有所表者. 表除九十八使故. 加十總觀

破百八煩惱故. 然法有敎理行果. 今就後

三略能詮故. 八中初一理法. 次一果法. 餘

六通三約理可知. 約行者. 謂不善不生妄

想不起. 言語道斷智無分別. 定無行處如

智兩冥. 此六究竟卽是果相. 今推徵云. 若一

是法餘則應非. 一一皆爾. 若謂總. 是則和

合不實. 隨得一法卽應得餘. 和合而成則

無和合. 若以無合而爲法者. 無合之法豈

當有耶. 又此擧法皆擧寂滅不生等者. 欲

明一一自虛. 法卽非法梵行何從. 第九觀

僧十事. 前八約人後二就德. 且依小說. 言

預流者. 始超凡地預聖流故. 一來者. 修惑

未盡. 一度來生欲界中故. 不還者. 欲界惑

盡. 更不還來生欲界故. 阿羅漢者. 此有三

經數: 一七三五

經名: 大方廣佛華嚴經疏卷第十九

頁數: 六四二

上              欄

義. 一名殺賊. 已斷一切諸煩惱故. 二名不

生. 三界之生永1已盡故. 三名爲應. 應受

人天大供養故. 有四向者. 向於果故. 謂

斷三界見惑有十六心. 至第十五道類忍

時. 名初果向. 至第十六卽入修道. 名須陀

洹果. 欲界修惑分爲九品. 斷至五二向. 斷

六一來果. 斷七或八品名第三果向. 九品

全斷盡卽得不還果. 次斷上二界修惑. 乃至

有頂八品惑盡. 名阿羅漢向. 三界見修都盡

得阿羅漢果. 今此欲明梵行. 粗陳名目. 若

廣引婆沙俱舍雜集瑜伽則淸淨梵行有累

名數. 力有餘者付在說時. 此中觀意. 謂僧

名和合而有八輩. 一若是僧餘則應非. 又

一一別辨則無衆義. 集此無衆豈成衆耶.

肉於入流無所入等. 以無爲法而有差

別. 則其體自虛. 後二就德. 德若是僧何須

八 輩離法無人離人無法. 一一窮究爲僧

者. 誰僧體旣虛梵行安寄. 第十觀戒. 戒爲行

體. 亦賴衆緣. 從緣成戒戒性如空. 起心持

者. 是謂迷倒. 無善無威儀不雜二乘心.

是名持淨戒. 此戒乃名眞梵行也. 其中十

事. 前八是受後二是隨. 受中壇場得戒之處.

問淨敎儀□敎授師. 三說□磨卽得戒法. 和

尙得戒根本. 阿□黎者. 正卽二師. 義兼七證.

剃髮著衣是戒外相. 隨中乞食四依之一. 正

命. 謂離四邪五邪. 若依菩薩戒類例上文.

具如善戒經. 及彌勒菩薩所造. 受菩薩戒□

磨所辨. 此上十境. 正約菩薩傍兼聲聞. 設

依小受修觀則爲菩薩. 卽如此方. 又善戒

中              欄

經. 欲受菩薩戒. 皆先具受前之三戒. 故所

觀境通於大小. 其能觀智唯實敎大乘. 上來

尋伺觀竟. 第四如是觀下. 辨觀成之相. 望

前尋伺卽爲觀2蓋. 望後得正覺果. 此但如

實觀成. 文分爲三. 初約所觀十境如實觀

成. 二此中何法下. 約所成梵行如實觀成. 三

如是觀察下. 結成梵行淸淨之相. 今初. 有

十句. 初六句明三輪淸淨觀. 一不取能持

戒衆生. 言身兼口意也. 二不著所修行事.

三不住於戒法. 亦卽是事. 亦通不住前法.

次三句. 以三時門明不住持戒時. 兼釋

上不取等言. 三世推心不可得故. 已滅未

至空理易明. 現在多滯偏語空寂. 以刹那

不住過未分之. 故空寂也. 次二句明二空

觀成. 作受者. 人業報是法. 後二句. 以人遷

理釋成因果空義. 此世不移動. 謂不從今

至後. 彼世不改變. 謂不從後至今. 是爲因

自昔滅無力感果. 果不俱因無力酬因.

何有報受. 以物各性住性本空故. 二約所

成梵行如實觀成者. 有十一句. 初句總顯

無名. 十已空故. 餘句爲別. 一不從十生.

二非屬身等. 皆十已空故. 上二句約緣以

徵. 次二句就體以徵. 初句明離前十外無

別無作戒體. 十外有體不假前十. 次句亦

無有作. 作之受隨前*已空故. 次句雙非顯

中. 無性防非故. 次五句約五陰. 有二意. 一

就戒體. 有說. 無作戒體體卽是色. 有說. 非

色非心. 五蘊之內. 初一是色後四是心. 今言

爲是色者. 顯非是色. 以其所立無表依表

下              欄

生. 表色無表色. 今明觀意. 表色尙空. 何有

無表. 爲非色者. 顯非非色也. 從色生於

戒尙不名爲色. 從色生於戒豈是非色耶.

言爲是識者. 意顯非心. 若言是心者. 一切

皆有心應常有梵行. 是知非心也. 若言非

心木石應梵行. 是知非非心也. 若言非色

非心行蘊攝者. 但是行蘊應皆名戒. 二就

修行梵3行不離五蘊. 若卽蘊者. 有蘊皆

梵行. 若離蘊者. 豈是我梵行. 故後結云皆

不可得. 第三結成梵行淸淨之相. 以無得

故. 文有十一句. 初句爲總. 次九句別顯無

得. 一由上三世皆空故. 二由於身無所取.

於修無所著故. 三言心無障□者. 卽前於

法無所住故. 4於風行空無有□故. 四作

受二念不現行故. 五雖空不□涉有故. 六

七涉有不迷於空故. 受觀無相. 受謂忍可

於心. 觀謂起用於境. 八結歸平等. 大般若

曼殊室利分云. 我不見有一法非佛法者

故. 無法不等. 九一收一切方顯具德圓融.

末後一句總以結酬. 由上義故名淨梵行.

淨. 文分爲二. 初5深觀果智. 卽利他之6方.

後慈念衆生成無緣四等. 是則自利利他上

心下化. 皆具足也. 今初文三. 初擧法應修

謂梵行體也. 緣體宛然一心湛寂. 梵行用也.

不思不造萬行沸騰故. 不但心觀圓明. 復應

廣集佛智. 二何者下. 徵起別列可知. 三於

如來下. 結勸廣學. 第二聞已下. 慈念衆生

成無緣四等. 文有四句. 一雙起慈悲. 如犢

經數: 一七三五

經名: 大方廣佛華嚴經疏卷第十九

頁數: 六四三

上              欄

母隨子. 二思惟藥病成大法喜. 三卽行無

心以成大捨. 四智了諸境導成無緣. 此中

五喩廣如十忍然釋有通別. 1別者如幻似

有不實故. 似有故假不實故空. 此二不二

成中道智. 如夢者. 虛妄見故. 如影者. 從業

緣現故. 如響者. 屬諸因緣故. 如變化者. 須

臾變滅故. 若如是了境. 卽終日化而無化.

亦爲衆生說如斯法. 是謂利他梵行淸淨

也. 第二大段若諸菩薩下. 答因所成果問. 文

中分二. 先牒前因深. 初總指前文. 不生二

解則擧其要. 卽所行無二. 二一切下. 酬其

果滿. 先標後釋. 今初. 由理觀深玄. 了性具

足. 萬行齊修故. 令大果無邊德用現證在. 卽

一切明其果大. 疾現語其2速證. 後初發心

下釋. 先釋疾現之言. 後釋現前之相. 今初.

上言疾得疾在何時. 故云初發心時. 何法

現前謂無上菩提也. 後知一切下. 釋現前之

相. 亦是出其所因. 何者. 夫初心爲始正覺

爲終. 何以初心便成正覺. 故今釋云知一

切法卽心自性故. 覺法自性卽名爲佛. 故

下經云. 佛心豈有他正覺覺世間. 斯良證

也. 斯則發者. 是開發之發非發起之發也.

何*謂現前之相. 夫佛智非深情迷謂遠. 情

亡智現則一體非遙. 旣言知一切法. 卽心

自性. 則知此心卽一切法性. 今理現自心. 卽

心之性已備無邊之德矣. 成就慧身者. 上

觀法盡也. 正法當興今諸見亡也. 佛智爰起.

覺心則理現. 理現則智圓. 若鏡淨明生. 非

前非後非新非故. 寂照湛然不由他悟者.

中              欄

成上慧身. 卽無師自然智也. 又不由他悟是

自覺也. 知一切法是覺他也. 成就慧身爲覺

滿也. 成就慧身必資理發. 見夫心性豈更

有他. 若見有他安稱爲悟. 旣曰心性自亦

不存. 寂而能知名爲正覺. 豈唯定之方寸.

不取則於人哉. 肉初後圓融不待言也. 梵

行品竟

初發心功德品第十七

初來意者. 謂前二品明位及行. 今顯勝德.

擧初肉後巧顯深勝. 故次來也. 又前品末

云初發心時便成正覺. 未知此心有何功

用. 頓得爾耶. 今釋此義故次來也. 二釋名

者. 初有二義. 一三種發心之初. 二十住之初

發. 亦二義. 一發起上心. 二三德開發. 能知

三世佛智故. 永斷一切疑網故. 得如來一

身無量身等故. 在於信位久已硏窮. 至此

位中豁然開悟. 故得功齊果位攝德無邊.

受斯稱矣. 三宗趣者. 卽3以初心攝德爲宗.

令物窮究發心爲趣. 然住會發心. 定是信

成就攝. 解行及證自在後文. 生如來家. 自約

解說. 不應謂此便是證收. 若謂久習無明

云何頓成大智者. 豈不聞冥室千年之闇

一燈□忽頓除耶. 若謂云何能知三世佛

法者豈不聞具縛凡夫. 能知如來□密藏

耶. 餘義至文當釋. 夫機差敎別聖旨深玄.

□未證眞如同居學地. 共詳聖智誠曰才

難. 且以淺爲深有符理之得. 以深爲淺

有謗法之愆. 以遠爲近則有益於行人. 以

近爲遠則法非我分. 諸佛說敎貴在俯就

下              欄

物機. 後輩學人若欲高推聖境. □失大利

豈不傷哉. 且夕釣磻谿朝升台輔. 豈與夫

明經常選. 而語其優劣者哉. 肉□生王宮

貴極臣佐. 寧同百戰夷項備歷艱辛. 肉十

千劫之功高. 亦非聊爾人耳. 是以語其智

等虛空而非類. 論其德碎塵刹而難量.

極念劫之圓融. 盡法門之重現. 初心契於

智海. 豈有邊涯. 猶微滴入於天池齊無終

始. 故經云. 發心畢竟二不別. 如是二心先

心難. 法慧仰推良在此也. 如或未喩勝□有

文. 推佛能知. 斯言無過餘如賢首品. 次正

釋文長分爲七. 一天王請說分. 二歎深難說

分. 三約喩校量分. 四就法略示分. 五動地興

供分. 六他方證成分. 七以偈重頌分. 又釋於

中分二. 初長行. 後偈頌. 前中亦二. 初此界

後結通. 前中亦二. 初正說. 後證成. 前中亦

二. 先問後答. 今依前辨. 初中天帝問者. 在

彼宮故. 聞前速成生疑念故. 菩提心是萬

行主故. 問法慧者. 是會主故. 初心具後之

德. 唯慧境故. 下正顯問端. 雖則正問功德

下. 法慧答功德之量. 便顯發心之相. 是爲

菩薩善巧辯才. 第二法慧菩薩言下. 歎深難

說. 所以歎者. 法體深廣去疑令樂故. 下

寄言4顯說未盡其源故. 於中初句總. 言

甚深者. 謂約時深徹後際. 約德深至佛果.

約理深同法界. 約行深包萬行. □深中之

極故云甚深. 又數廣難量理玄□測. 雖深

非甚. 今卽少而多卽事而理. 初心具後是

謂甚深. 下十句別由斯十義. 故曰甚深. 於

經數: 一七三五

經名: 大方廣佛華嚴經疏卷第十九

頁數: 六四四

上              欄

中初四能所對辨. 各前能後所. 一離言故難

宣示. 二無相故超心識. 三非自力辯能分

別. 四非劣慧能信解. 後六通能所1證. 五

非有所得及一慧能證. 六非起行及一行能

行. 七次第修慧不能通達. 八九思慧不能

思惟籌度. 十聞慧不能信向趣入. 此六後後

劣於前前. 巧顯深也. 所以廣說難者. 非唯

成上甚深. 正誡今後令信. 第三雖然下. 約

喩校量分於中二. 初結前生後. 謂約自力

則甚深. 承力則可說. 二佛子下. 正顯校量

中有十一大喩. 一利樂衆生喩. 二速疾步

刹喩. 三知劫成壞喩. 四善知勝解喩. 五善

知諸根喩. 六善知欲樂喩. 七善知方便

喩. 八善知他心喩. 九善知業相喩. 十善知

煩惱喩. 十一供佛及生喩. 然此十一喩. 後

後過於前前故皆捨置前前更擧後後. 巧

顯深勝. 又此諸喩合有通別. 通2但通合

發心德廣. 謂如初喩中便合云. 爲悉知一

切世界成壞等. 此不同於喩也. 別謂所合

同喩. 但喩有分限. 法無限耳. 如初喩合云.

不但爲以一切樂具供養十方等. 初一具

通具別. 下十略無通合. 此諸喩文皆應有

四. 一擧喩二徵問. 三領答四校量. 初後具

四. 中九略無中二. 又諸喩內一一皆有十

3重. 皆應擧喩問答校量. 文無者略. 今初. 喩

十重中. 初一廣說. 後九略明. 初中有四. 一

擧廣事. 二徵問三答顯廣. 四辨超過. 今初

有三. 先與現世益. 文有三廣4爲供具田時.

次然後下. 與後世樂. 後南西下. 類餘九方.

中              欄

二徵問. 三答廣□可知. 四超過中云歌羅

者. 此云□析. 人身上毛. 爲百分中之一分

也. 或曰. 十六分中之一分義. 譯爲校量分.

優波尼沙陀者. 此云近少. 謂少許相近比類

之分也. 百千後卽云億分者. 中等數也. 後

九略說中文四同前. 今5初倂擧九事樂具

皆同. 一切所經劫數漸漸增多. 其所敎法轉

轉增勝. 據初世界亦合漸增. 以此十前文

標一故. 餘無者略. 若十方共十則界不增.

第四校量中三. 初辨超過. 二何以故者徵. 徵

意云前. 云功德除佛難知. 何以比此猶少

非類. 三釋意有二. 一別□前喩. 謂發心無

限前有限故. 亦是反釋. 二爲令如來種性不

斷下. 通對前十總顯具德. 亦是順釋. 於中

有十二句. 初三總相對前辨勝. 一□前小

果. 二□前限處. 三□前有限衆生. 下九句卽

下十喩之本. 一卽第三知劫成壞喩本. 二卽

第四善知勝解喩本. 故下文云. 乃至垢解淨

解等. 三[&FFFF]#是第二速疾步刹喩本. 四卽第六

及第十本. 五卽第九本. 六卽五七本. 七八皆

第八喩本. 九知佛境界平等. 卽第十一供佛

喩本. 此中九句卽佛. 十力智. 一知成壞垢淨

自性. 卽業報智. 心樂卽種種解智. 知煩惱

卽漏盡智. 生死卽天眼智. 諸根卽根勝劣智.

方便卽禪解脫三昧智. 此及佛境□是一切至

處道智. 心行卽種種界智. 三世智卽宿命智.

6其處非處智以是總故. 亦是前三總句中攝.

然此所知皆約一切無齊限也. 下文廣釋

其相. 第二佛子復置下. 明速疾步刹喩. 然次

下              欄

下. 九喩文皆分四. 初擧廣喩. 二辨超過. 三

徵四釋. 釋中皆先反釋後順釋. 今初喩中前

三可知. 四釋中先反釋彰前不及. 後爲了知

下順釋. 辨此過前. 於中7十一句初句總. 所

謂下. 別知世界相卽相入無障□義. 前七正

明卽入. 八一毛端下二對. 釋上卽入所由.

略擧三門. 初以法性融通門釋. 謂一切世

界差別性. 與一毛端體性無二故. 是故事隨

性融. 此彼相卽事攬性起. 彼此相入各有

同體異體. 準上思之. 九一世界中出生一切

世界者. 此約緣起門釋. 謂諸緣起更互相

生. 有其二義. 一約體有體無體義. 是故相

卽. 二約用有力無力義. 是故相入. 亦有同

體異體義. □準上思之. 欲知一切世界無體

性者. 約無自性門. 以大非定大故. 能卽小

等. 十總結. 欲以一念盡知如是廣無邊際.

重重卽入無障□事故. 發菩提心. 又此言

知. 偈中亦身往彼. 第三佛子下. 知劫成壞

喩. 文亦有四. 初明喩廣大. 擧成攝住擧

壞兼空. 二佛子8下. 對辨超過. 三徵四釋. 釋

中亦二. 先反釋後順釋. 順中三. 初總次所謂

下別. 三是名下. 結能知智別中言平等者.

通相卽相入. 就緣就性唯心等殊. 皆無障

□故云平等. 一長短者. 如娑婆爲短安樂

爲長. 遞傳相望以爲長短. 二三及四文□可

知. 五量無量者. 如勝蓮華界. 劫更無有上.

名爲無量. 已下皆有量. 六有成壞則有盡.

無成壞則無盡. 標中但云成壞. 從多分說.

亦[&FFFF]#盡細不盡. 七念劫相望. 八劫非劫自有

經數: 一七三五

經名: 大方廣佛華嚴經疏卷第十九

頁數: 六四五

上              欄

三義. 一約未經增滅. 縱百千年名爲非

劫. 若經增減成壞名劫. 二如勝蓮華刹旣

不可校量. 亦無劫數故名非劫. 三推妄歸

眞劫入非劫. 依眞起妄非劫入劫. 斯則前

七事事無□. 此乃理事無□. 九一念速知兼

總包無盡. 以斯無限安可比前. 三結能知

智. 卽十通中. 知盡未來際劫神通也. 第四佛

子下. 善知勝解喩. 文四同前. 初擧廣喩. 梵

云阿地目多. 此云勝解. 謂於決定境印持

爲性. 不可引轉爲業. 今譯存略耳. 釋1中

亦先反後順. 順中初總. 後所謂下別. 別中總

有十三句. 初有八句總相以辨. 後有五句

一一別明. 前中又二. 初三解. 爲得方便解

智光. 此光通因通果. 於中一廣二深. 約理

等故. 三卽能知. 後五句. 爲得佛十力中勝

解智力. 解一切法. 初一約人. 謂衆生海解

故. 次一約時及性. 三約境明似不似. 上皆

明所知廣. 四事事相卽顯所知深. 上皆所知

後一能知. 卽得十力之一也. 第二從欲悉知

有上. 下一一別明. 上但云多. 未識差別之

相. 今略示之. 於中五句各有一義. 初句三

對. 約佛菩薩相望. 一妙覺無上餘皆有上.

此約□論. 二約橫辨盡未盡. 故三同位互望

爲等. 高下位相望爲不等. 第二句有六對.

約五乘凡聖相望差別. 有依無依. 約自性差

別. 託於根境及稱眞故. 二約淺深差別. 甚

深般若不共小乘故. 三約境差別. 佛解無

邊餘未盡故. 四約二諦. 世諦差別勝義無差

故. 五巧拙差別. 六漏無漏差別. 第三句有四

中              欄

解. 約佛乘說. 一深故. 二廣故. 三無分量故.

四契眞如正位得果解故. 事理無□故. 無

二□故. 第四句2三對. 唯約衆生以辨差

別. 於中初能知方便. 不□空而知假故. 後

悉知下. 明其所知. 有三對六解. 與惑相應

名染. 不相應名淨. 廣略者. 約境及作意差

別. [&FFFF]#細者. 約行相差別. 委悉不委悉故. 第

五句*三對. 多約知聖敎解. 於中文二. 先正

明. 二一切下. 通結前文. 初中深密者. 開則深

約方廣一乘. 密謂密意. 合則深卽是密. 以□

以妙卽事而眞故. 二方便者. 略有三種. 一

進趣方便. 謂見道前方便道是. 二施爲方便.

卽第七波羅蜜. 依實起權皆善巧故. 實無此

事假施設有故. 三集成方便. 諸法同體巧相

集成. 如六相巧成3可名方便. 今□能解. 言

分別者. 凡於一法多門決擇故. 言自然者. 法

爾本覺內熏發故. 隨因所起者. 過去聞熏之

所發故. 或於現在正思惟等而能知故. 言隨

緣所起者. 謂得善友增上緣力. 所開悟故.

二一切下總結. 廣多交絡故如網也. 爲此無

限而起大心. 豈同前喩. 第五知根4智. 第

六知欲樂. 欲謂於所樂境希望爲性. 勤依

爲業. 卽勝解智所攝. 會釋如前. 第七知方

便者. 卽禪善巧及至處道智方便三種. 如向

所辨所望別故. 無相濫失. 第八知心義兼

王所. 卽他心智. 第九知業卽業報 智. 上皆文

四. 同前可知. 辨其名體. 具如初會十力章

中. 廣顯差別如第九地. 第十佛子復置下.

明知煩惱差別喩. 文亦分四. 前三可知. 第

下              欄

四釋中亦先反後順. 順中初總後所謂下別.

別有六門. 各先惑後治. 謂非但空知. 意在

斷故. 初門總明後一義兼總別. 中間5四門

別擧其重. 今初門中輕重眠起. 通下諸惑

故名爲總. 就中輕重總中之總. 以品言之.

一切煩惱各有輕重. 約起惑者. 心有異故.

據難易斷現行爲輕. 種子爲重. 卽眠起是.

又分別爲輕俱生爲重. 若據破壞三寶焚

燒善根. 則邪見最重餘悉名輕. 若據6損惱

自他障菩薩道. 瞋□最重除悉名輕. 若據

發潤生死流轉. 無明愛取爲重. 若依爲諸

惑根. 則三毒爲重. 若依障初聖道不受聖

敎. 見慢爲重. 若據遠隨現行障無學道. 我

愛慢爲重. 餘可名輕若煩惱當體相望. 十

大煩惱爲重. 隨惑爲輕. 隨7煩惱中大中小

隨. 展轉輕重. 又正使爲重習氣爲輕. 更有

異門可略言也. 言眠起者. 眠卽種子眠伏

藏識. 起卽對境發起8現行. 言一一衆生無

量煩惱. 總結多瑞. 種種差別如後略說. 廣

唯佛知. 種種覺觀通能所治. 有染淨故. 染

爲所治. 煩惱依故. 如欲□害覺. 能生貪等

無量煩惱. 涅槃加五說有八覺. 一欲覺. 心

可意事. 二瞋覺. 念欲瞋他. 三惱覺. 念欲

惱他. 四親里覺. 憶念親緣. 五國土覺. 念世

安危. 六不死覺. 積財資養. 七族姓覺. 今族

高下. 八輕侮覺. 侮卽是慢. 念自恃欺人. 此

等非一故云種種. 皆能引起一切煩惱. 對

上一一衆生無量煩惱. 亦名引起分別. 言

淨治者. 欲以不淨觀治. 瞋以慈治. 惱害以

經數: 一七三五

經名: 大方廣佛華嚴經疏卷第十九

頁數: 六四六

上              欄

悲治. 次四以無常觀治. 後一以無我我所

觀治. 故云種種覺觀淨治一切雜染. 第二依

流轉門. 於所治中卽癡愛發潤. 斷一切下明

治. 由癡愛故. 諸趣流轉. 從癡有愛菩薩病

生故. 一切衆生三有五趣三結要當斷盡. 一

欲界諸愛別名欲結. 二上二界愛合名有結.

三三界無明名無明結. 三結亦名三漏. 卽上

癡愛斷已永盡生死流故. 第三依病行門. 四

分分別. 分是性義. 各據偏多受貪等名. 名

爲不等. 三分俱多名爲等分. 然不出三. 此

三別名三不善根. 故治中云斷根本也. 第

四依通諸識門. 明我我所. 謂第七識□執第

八爲1內我故. 惑謂爲我所染之起慢. 故

云我慢. 通至第六. 內執我身外執資具. 恃

己陵人. 又此我者. 亦兼法我. 若盡此惑則

諸惑皆盡. 故治中云盡無餘也. 第五約相生

門. 以利鈍分別先鈍後利. 故淨名推身. 以

欲貪爲本. 欲貪以虛妄分別爲本. 虛妄分

別以[&FFFF]#倒想爲本. [&FFFF]#倒想以無住爲本. 今

以無住非煩惱故略不言耳. 而順明之. 從

[&FFFF]#倒虛妄分別生貪等惑. 依貪等惑有諸

隨惑. 展轉相生. [&FFFF]#側想者. 不淨計淨等故.

利中卽身見爲本. 生六十二見. 此有二說.

一依三世五蘊. 至下當明. 二依異道邪見.

具如瑜伽八十七說. 第六約出家修行2門.

以障蓋分別. 蓋謂五蓋. 已見上文. 障卽二

障. 此亦總. 結前3諸惑不離二障. 發大悲

下. 明能治道. 謂救有障者. 護修行者. 此

言在末. 義兼總結. 謂菩薩發心不自爲己.

中              欄

但以大悲救護一切. 令斷上來諸惑之網.

斷之何. 爲令本智淸淨. 然能治道. 雖復衆

多不出二種. 一通二別. 別如上來隨分開

示. 如不能斷應宜轉治. 謂如起貪以不

淨觀治之. 不去當起慈悲. 緣於前境. 應

以淨法與之. 云何出家無慈悲心. 反更染

汚. 如是隨便種種□轉. 皆以無得而爲方

便. 所言通者. 但當深觀第一義諦. 謂當觀

諸惑卽是本覺菩提. 故無行云. 貪欲卽是道.

□癡亦復然. 如是三法中具一切佛法故.

惑性智性皆本淨故. 但由虛妄分別凡夫不

了. 如大富盲人動轉爲寶所傷. 二乘熱狂.

謂爲蟲蛇驚走遠避. 權菩薩輩猶謂有之

可斷. 今乘一切智乘以淨慧眼. 觀惑卽眞.

則煩惱自虛智性常淨. 是爲開佛知見. 使得

淸淨. 不斷煩惱而入涅槃. 有斯悲智. 如是

知斷發菩提心. 豈與夫前喩同年說語哉.

第十一明供佛及生喩文三. 初擧喩校量.

二徵. 三釋. 今初分二. 前廣明一人. 後略辨

九人. 初中有四. 一擧廣喩. 二問. 三答. 四校

量顯勝. 初中有二. 初廣說東方. 後南西下

略例九方. 初中又二. 先明佛在供養. 後至

佛滅下明滅後供養. 前中又二. 先自行後又

勸下化他. 前中有四深勝. 一供具廣妙. 二供

田廣勝. 謂無數界悲敬田故. 三供心勝恭敬

等故. 四供時勝. 相續無數劫故. 此自行已勝.

肉於敎他. 肉復滅後肉於餘方. 餘□可知.

後略辨九人中二. 先擧廣喩. 二佛子下校量

顯勝前中九人展轉遞望. 念敵多劫數量復

下              欄

4增. 此中如第一人一念以無數供. 至第二

人皆增至無量. 乃至第十增至不可說不可

說. 皆積當位之念. 以至當位極5時也. 後校

量可知. 二徵意云. 其第十人供福. 已至不

可說不可說. 全比容許不齊. 何以不及少

分. 第三釋中分二. 先反顯不爲齊限. 明前

不及此. 後爲供養盡法界下順釋. 以無限

故辨此過. 前略申十種. 一時過. 謂窮三際

念劫重重時故. 二處過. 謂該十方相卽入

故. 三供過. 謂盡法界稱理之供故. 四田過.

謂盡虛空界塵毛等處. 諸如來身各充法界

故. 五心過. 謂一一念中. 各以無盡供. 供無

盡佛. 經無盡劫心猶不足故. 六悲過. 自作

敎他. 以此善根唯爲衆生令先成佛. 我

亦供養故. 七智過. 了達三事. 隨其一一稱

法界故. 如海一滴. 則具百川之味. 芥子之

空已無分限. 八善巧過. 能以一事爲多攝

多爲一. 善巧成就融攝諸位. 眞實行故. 九

所心過. 唯爲菩提不6爲餘趣故. 十平等

過. 謂生佛自他供與不供. 皆平等故. 束上

十義總不出三. 一無齊限故. 二稱法性

故. 三事事無□故. 無此三7意設更重重廣

喩. 亦不及少分. 第四發是心已下. 就法略

示分. 前喩顯大心因廣. 此明攝德深勝亦

是[&FFFF]#勝勸學文中有二. 一發是心已者. 牒前

諸喩所校量心. 二能知下明此大心所攝功

德. 於中有五. 一解行圓滿. 二妙果當成. 三

與佛平等. 四能作佛事. 五大智現前. 初中

三. 一總擧所知. 現佛正覺但云智慧. 過佛

經數: 一七三五

經名: 大方廣佛華嚴經疏卷第十九

頁數: 六四七

上              欄

示滅故加涅槃. 當佛在因云善根也. 過現

已從緣應可得云知. 未來未有但可云信.

亦信一切皆當佛也. 二彼諸下攝以修證.

有爲能得無爲能知. 1能證使智身成就法

身等佛. 古德判此一段. 爲攝位修成. 謂於

諸佛功德智慧能信是十信. 信成就故. 後攝

初故. 能受是十住. 能修是十行. 能知是十

向. 得證是十地. 謂本智證後智. 得能成就.

是結因究竟. 能與佛等是果滿. 平等謂與

諸佛能證所證平等無二故. 初心卽攝諸位.

乃至佛果亦是一理. 三徵釋所以. 何以初

心卽滿因位. 釋意云. 以等眞性所爲無齊

限故. 有十一句. 初總餘別. 文□同前初喩

中辨. 第二以發心故下. 妙果當成分二. 初標

因2得果. 二徵釋所由. 今初得於八事. 一解

契佛故爲憶念. 二入正定聚故當得菩

提. 三眞器已成故佛授妙法. 妙法者卽如來

知見也. 四知心性故與佛平等. 五圓修助

道六度四攝. 六力等未證亦定無疑. 故云

成就. 七十八不共修習莊嚴. 八得四無□辨

名說法智慧. 上七皆言三世明其□該. 今

云法界. 辨其橫攝. 前後影略. 二徵釋所由

中. 初徵意云何以發心卽得果法. 釋云. 以

是發心爲因. 決定當得佛故. 望圓極之果

故定當成. 約見性成智身. 上品云卽得故.

晉經梵本. 此中皆云卽是佛故者. 當此義

也. 第三應知下與佛平等者. 見性均故. 發心

畢竟二不別也. 文有四句. 初總餘別. 總言

等佛何所等耶. 有三種等. 一所緣境界. 及

中              欄

分齊境界等. 二大悲大定力無畏等. 皆3悉平

等. 三得知身無從. 亦無積聚. 隨物分別

見種種身. 如是智慧與佛平等. 第四□發

心時下. 能作佛事有十一句. 皆是□發卽

得. 言卽得者有二意故. 一約法圓融. 初心

攝諸位故. 通說諸位相攝. 總有三類. 一以

行攝位. 如4十信中具一切位. 賢首品說.

二以位攝位. 如十住滿卽得成佛. 如十住

品. 及法界品海幢比丘處說. 其十行十向十

地皆爾. 各如自品說. 三初心攝終. 如十住

初心卽攝諸位. 如此品說. □就因位滿說.

如普賢作用大分同佛. 猶未是佛. 此中亦

爾. 二約見性齊故. 說與佛等具諸佛法□.

論位次優劣非無. 若爾此與歷別何異. 請

以喩顯. 若彼虛室置之一燈. 光周室內. 加

二加三乃至百千. 各各重重遍於室內. 雖

同周遍不妨後後益. 明初心等佛若彼一

燈. 妙覺等初同第百千. 若器中盛燈. 雖復

百千共置一室. 互不相見. 歷別修行類同

此也. 依於此義故. 初心卽云振動光照一

切世界. 登地已上[&FFFF]#說百刹千刹. 如理思

之. 又卽由此義廢高就下. *十住之中卽

齊地故. 第五此初發下明大智現前. 此文二

意. 一別是一段. 謂以無著大智心菩提故.

二通釋上四段. 謂由於一切無所著故. 稱

性圓融能成能攝一切功德文中分二. 初

正明無著. 後釋其所由. 前中初總所謂下

別. 謂從三世門見佛法僧非佛法僧. 同三

世攝. 於中三位. 初八淸淨次四通染淨. 後

下              欄

二唯染. 後唯心下釋不著所由. 文含多意.

一云. 唯爲菩提故云心一切智. 不餘趣向

故於法界佛等無著. 此雖有理不順今文.

以佛及佛法豈非一切智耶. 二云. 心之於

己不心佛等. 心之於己尙未[&FFFF]#心. 今釋

有二. 一只爲心一切智故. 心而無著. 以

有所著非眞心故. 故淨名云. 夫心法者. 於

一切法應無所心. 了法無心順一切智. 二

者言心者不壞相也. 不著者稱法性也. 性

相雙鑑. 終日心而無所心. 絶云無所心中

吾故心之矣. 第五爾時下動地興供分. 全同

上文. 第六是時十方下. 十方證成分. 望於上

文有同有異. 同義可知.  異有三種卽爲

三段. 一佛現證成異前菩薩. 二顯益證成前

文所無. 三結通無盡. 前略此廣加說因故.

今初也. 先現身次[&FFFF]#說. 後引已同. 以初心

攝德深廣恐難信受. 故佛自證. 二汝說此法

時下顯益證成. 益通二世. 初益現在. 後我

等悉當護持已下. 顯及當來. 今初淸淨心

者. 以聞菩提心見心性故. 而經多劫者.

然餘敎說定三僧祇. 此宗所明劫數不定. 略

有四類. 一或展則無量. 不可說不可說刹塵.

如法界品說. 二或千不可說. 或減或增. 如

威光太子及此中說. 三或一生二生. 如善財

童子兜率天子. 四初心卽得如前所說. 所乘

之法旣自在圓融. 能乘之人亦遲速不定. 念

劫融故. 故彌勒云. 一切菩薩無量劫修. 善財

一生皆得. 起信以若遲若速. 皆爲方便.

此宗則以楷定爲 權. □有聖言無煩固執.

經數: 一七三五

經名: 大方廣佛華嚴經疏卷第十九

頁數: 六四八

上              欄

不以長時而生退怯. 不以速證而起輕

心. 若遲若疾誓要當剋. 是佛意也. 後益末

世令信仰故. 今之聞者. 皆由佛力願深

愧信行. 三如此下結通無盡. 是證佛結通非

經家也. 先明說遍. 後其說法下示所說同.

文中有三. 一說人同. 二說1儀同. 謂神力本

願故. 三說意同. 爲欲下是此文大旨. 同前十

住□顯可知. 第七爾時下以偈重頌分. 先

辨偈意有十一句. 初一後一是說偈儀. 而

離開者欲顯中九. 皆承佛力該十方故. 中

九正明所*謂. 初總餘別. 別中四對. 一淨業

顯理. 二除惑開信. 妄想分別爲雜染根. 三

知病識藥. 四觀果淨因. 卽由利他自業便

淨. 第二正顯偈辭. 有一百二十一頌. 文分

三段. 初八十二偈. 超頌就法略示. 二有三

十四偈. [&FFFF]#頌就喩校量. 三有五偈結德

勸[&FFFF]#令景[&FFFF]#發心. 歎深難說遍於三段. 又

歎爲長行偈頌之本. 故略不頌之初中文

亦分五. 初有十七偈. 頌第一解行圓滿. 二

菩薩始發下十七頌. 超頌第四能作佛事. 三

菩薩所住下十八偈. [&FFFF]#頌第三得佛平等. 四

趣向菩提下六偈半. 頌第五大智現前. 五□

勸衆生下. 二十三偈半. 頌第二妙果2當成.

文不次者. 顯德無前後故. 又長行明先同

果體. 後同果用. 偈3頌明用可在. 今果明

當得. 大智通遍故. 前後互明. 初中文分爲

二. 初一偈. 頌前正明解行圓滿. 然初句. 是

總擧發心爲因. 餘十六偈頌前徵釋. 於中

有七. 初一偈頌充遍一切世界. 二有二

中              欄

偈. 頌爲欲度脫一切世界衆生. 三有一偈.

頌知世界成壞. 知者意在往化覲佛故四一

偈半. 頌爲悉知一切衆生垢淨故. 及一切

世界三有淸淨. 知垢意在令淨故. 五趣三有

名左右耳. 五紹隆下兩偈半. [&FFFF]#頌爲不斷如

來種性故. 初半□邪顯正卽紹隆義. 次句示

佛種之體性. 次二句卽起佛種緣. 餘是種起

之相. 化化不絶是報佛恩. 心如金剛是種性

義. 照佛所行修菩提行. 則佛種不斷也. 六

五偈. 頌知衆生心樂煩惱習氣下. 四種發心.

於中初偈. 總明所知事. 想是妄想卽煩惱也.

業卽習氣果卽死此生彼. 心卽心行根性卽

諸根. 次二偈顯知之體相. 皆卽事入玄. 次

偈非唯知病亦識法藥. 故如世尊. 後偈非

唯空知. 行願相符能爲實益. 七有三偈. 頌

知一切衆生三世智. 謂離三世障故. 障有十

種. 一煩惱雜染障. 二觸境迷倒障. 三長時懈

怠障. 四取著因果障. 五邪敎邪師引轉障. 六

趣下乘障. 七[&FFFF]#相現前障. 八於遍趣行無

堪能障. 九隨言生解障. 十不亡能所障. 如次

十句各一對治. 末後二句總結通達. 第二菩

薩始發下有十七偈. 頌上能作佛事. 總分爲

十. 初二偈. 頌卽能說法敎化調伏一切衆

生. 以悲智相導故. 4二有一偈頌諸佛[&FFFF]#歎.

歎必加5故. 三有一旣. 頌卽能振動一切世

界. 動入互擧. 四菩薩具足下六偈. 頌卽能息

滅一切諸惡道苦. 於中具悲智之德. 故能拔

因果之苦. 而無我人. 五有一偈. 頌卽能光

照一切世界. 照世意在照6諸衆生. 六一偈.

下              欄

7頌卽能嚴淨一切國土. 毛孔現刹卽神通嚴

也. 七有一偈半. 頌上卽令一切衆生歡喜. 供

佛問法但爲益物故. 八一偈半. 頌上卽能入

一切法界性. 初半聞而通達. 次半思而兼說.

後半修而無著. 九有半偈. 依修而證. 頌卽

能持一切佛種性也. 十有一偈半. 頌卽能

示現成佛. 第三菩薩所住下十八偈. 頌得佛

平等. 於中分四. 初三偈半頌佛境界平等.

初偈分齊境. 次偈兼所證所緣境. 後一偈半

擧肉顯勝. 二善知下四偈半. 頌功德平等.

三有一偈. 頌前文得如來一身無量身平

等. 四於諸下九8偈. 頌眞實智慧. 於中有四.

初四頌. 發離一切妄想廣大心. 二有二頌.

發窺三際廣大心. 三有二頌. 發順涅槃菩

提廣大心. 四一偈結勸可知. 第四趣向菩提

下六偈半. 頌大智現前. 於中初一結前生

後. 餘正頌大智現前. 初偈於佛無著. 次偈

卽若衆生若衆生法. 次偈卽若佛若佛法. 次

偈若世間若世間法. 次偈若菩薩若菩薩法.

二乘文略. 後半偈頌上結文. 念十方佛卽心

一切智. 無依 無取. 卽於諸法界心無所著. 第

五有二十三偈半. 頌前妙果當成. 於中有

九. 初三偈半頌常爲一切諸佛護念. 以具

德故. 二半偈. 頌當得無上菩提. 三半偈. 頌

與其妙法. 大人法者八大人覺也. 四有一

偈. 頌佛體平等. 時處平等卽佛體故. 五有

一偈. 頌已修三世諸佛助道之法. 六有六

偈. 頌成就三世諸佛力無所畏. 廣十力之

別名. 略無畏之[&FFFF]#號. 於中五偈半別明十

經數: 一七三五

經名: 大方廣佛華嚴經疏卷第二十

頁數: 六四九

上              欄

力. 後半偈顯得分齊. 七有五偈. 頌已莊嚴

三世諸佛不共佛法. 三世間圓融不共權小

故. 八五偈. 頌悉得諸佛說法智慧力. 九一

偈. 結德無盡□屬初心. 該前諸段大文第

二十方國土下. 三十四頌. 頌前約喩校量. 於

中分二. 先十四頌. 正頌前喩可知. 後二十

偈. 通釋諸喩不及所由. 前雖略釋今此廣

辨. 又長行中多隨喩別明. 今此總辨. 亦總相

頌前歎深難說. 若將別配. 則令難證等互

有所局. 於中分三. 初半偈結前生後. 次十

七偈半正釋1所由. 後二偈結德無盡. 就正

釋中分三. 初一偈標章. 次十二偈半別釋.

三四偈顯德圓滿. 今初也. 謂標出生無盡體

相無限. 二章二別釋中. 初四偈釋無齊限.

或一句是一義. 後一偈半頌六度義. 可以意

得. 後八偈半釋出生無盡. 於中分三. 初二

偈半結前生後. 以體無限故出生無盡也. 次

菩提心是下四偈. 正顯出生爲本. 出生乃一

義耳. 後二偈略釋爲本所由. 由修六度爲

菩薩乘本. 由勸正行爲人天乘本. 由闡

妙業通爲三乘涅槃之本. 三四偈顯德圓

滿. 中初偈總顯. 次二偈別顯願滿. 後一偈別

明智圓. 第三二偈結德無盡可知. 大文第

三欲知下結勸發心於中三. 初半偈正勸.

次三偈半釋勸所由. 總擧具足一切德故.

後一偈結勸速發

大方廣佛華嚴經疏卷第十九

中              欄

大方廣佛華嚴經疏卷第二十

唐淸□山大華嚴寺沙門澄觀撰

明法品第十八(入第十八卷經)

初來意者. 前明當位所成之德. 今辨趣後勝

進之行. 故次來也. 又前明發心之勝德. 今辨

所具之行相. 故次來也. 二釋名者. 準梵2本

具□應云法光明品. 統有四義. 一法慧智

慧. 於能所詮進趣行法. 分明照了故. 卽明所

知法. 二明是能詮. 以能顯行故. 法是所詮

可軌則故. 此則詮旨合目. 明有法故法之

明故. 通二釋也. 三明是智用法是理行及果.

境智合說俱是所詮.  法之明明之法依主名

也. 四所修行法體離無明. 亦唯所詮有明之

法. 法卽是明. 通有財持業也. 三宗趣者.  明

法不同略有四種. 謂敎理行果. 尋敎悟理

觀理起行行成得果. 皆初宗後趣. 又此四

皆宗. 爲成後位及成勝德爲趣. 第四釋

文文有三分. 一請說分. 二正說分. 三結說

分. 今初分二. 先長行後祇夜. 前中亦二. 初

[&FFFF]#問答之人. 勝進趣後非勤不能故精進

慧問. 二佛子下正申所問. 亦分爲二. 初領

前自分勝德. 後請說勝進之行. 前中先總. 後

具大莊嚴下. 別別有七句. 一領德卽領前

莊嚴一切諸佛不共之法. 二領乘卽上已住

究竟一乘道. 三領位位不退故. 卽上已住如

來平等性. 三世諸佛家中生. 此下晉云離生

道者. 卽是領道. 圓敎初住離生因故. 今四

下              欄

五二句3成此一句. 以捨世間得出世法.

入住正位. 卽上於諸世間不分別等. 六去

來現在諸佛攝受. 領得勝緣. 卽上佛護佛[&FFFF]#

等也. 七決定至於菩提. 領其當果. 卽上云當

得三世諸佛無上菩提. 德雖無量不出於

此. 故略擧耳. 此約當住位釋. 若約攝於上

位理無不通. 而於心勝進義非□當. 二

彼諸菩薩下. 請後勝進中亦二. 先問所成

行體. 後問行成德用. 以破癡等爲德用

故. 前中先正問後結請. 前中十句爲三. 初

五自利兼他. 一問云何修習順佛令喜. 其

修習言亦總亦別. 總遍諸句. 別謂策勤. 卽下

答中明不放逸. 二問順法入位. 三順行四

順願. 五順德積德成藏故. 次四利他兼自.

束爲二對. 初常說法而不捨自行. 後下念

四生上弘三寶. 末後一句. 總結二利不虛.

二佛子下結請可知. 第二復次下問行成德

用. 文亦分二. 初正問後結請. 4前中分二. 初

問行所成因德. 二問結因成果德. 今初有

十二事. 初十一字貫下諸句. 一能滅無明.

未審修何行法. 而能滅耶. 諸句皆爾. 意在徵

因. 無明有體黑闇爲用. 非明無之處卽名

無明. 故別有惑體. 由無明故事理皆昧. 名

爲黑闇. 二問降魔. 三問制外. 四問究竟斷

道. 心垢卽是所知. 亦名習氣. 五善根以何

而成. 六三惡八難云何可出. 七智境何由淨

治. 八地等七種淨德云何成就. 九依正三業

功德. 云何莊嚴滿足. 十以何觀力知佛功

德. 十一一切智境復云何知. 十二何法能成

經數: 一七三五

經名: 大方廣佛華嚴經疏卷第二十

頁數: 六五○

上              欄

就衆生. 乃至作大佛事. 第二及餘下結因成

1果. 於中二. 先正結2等. 謂結所不說及等

如來. 第二於諸如來下. 顯等佛之用. 護持

正法便等佛故. 故3偏明之. 文有十句. 初

總餘別. 總謂開示演說敎理行果. 皆有護

義. 諸魔下別. 一異敵不侵. 二攝持修行. 三

十王外助. 四擧世同欽. 五諸佛灌頂. 準梵

本云. 一切如來共所守護同灌其頂. 故應

□文. 六菩薩愛敬. 七得衆善根. 八能演深

法. 九攝德自嚴. 若得此九方名護法二. 一

切下結請可知. 第二爾時下偈文分二. 初一

[&FFFF]#說者. 餘十頌上文. 於中亦二. 初一頌領

前. 餘頌請後. 於中亦二. 前四頌所修行體.

後五頌行所成德. 於中亦二. 前三頌行所成

因德. 後二頌結因成果德. 大文第二正說分

中分二. 先長行後偈頌. 前中亦二. 先[&FFFF]#問

許說. 後正答所問. 前中三. 初[&FFFF]#所問利益.

二佛子下[&FFFF]#能問具德. 三諦聽下誡聽許

說. 第二正答中二. 先答所成行體. 後答行

成德用. 前中答前十問. 卽爲十段今初段

中有五十句. 前二十句答前修習. 後三十句

答令佛歡喜. 前修習言亦總亦別. 今不放逸

亦通總別. 總則遍下十段. 皆由不放逸成.

別則屬於修習. 在文分二. 先牒前標後. 勤

智守心不犯塵境. 名不放逸. 是修習相. 不

守根門4則名放逸. 涅槃云. 不放逸根深固

難拔. 因不放逸. 一切善根皆得增長. 故首

明之. 卽精進三根. 於所斷修防非爲性.

對治放逸. 成滿一切世出世間善事爲業.

中              欄

二5別辨中有二十句. 前十始修. 後十終成.

今初有四. 一總標. 二徵數. 三別列. 四總結.

他皆倣此. 列中一對治破戒放逸. 三聚非

一故名爲衆. 卽三德三身之因. 故首明也.

寧捨身命不犯小罪. 故名護持. 二離癡智

顯故菩提心淨. 三四可知. 五恐負自心故

思本發. 六遠離惡緣. 七修善無住. 八離小

行大. 寧起疥癩野干之心. 不起二乘之心.

難反復故. 九積善無替. 十亦愛亦策. 不

令過分使不相續. 若不續者當令相續.

故須觀察. 二終成十中. 一行淸淨由不放逸.

得無違敎失故名淸淨. 二念智淸淨. 念則

明記智則決斷. 念有智故念卽無念. 智有念

故常得現前. 此二相資故名成就. 三等持淸

淨不比不掉. 故名爲等. 然此比掉乃含多

意. 如始學者. 不昏比不惡作. 亦名爲等.

未是深定今稱性寂然. 故能不掉. 智照不

昧. 所以不比. 如此深定非深非淺. 四勤聞

淸淨. 五思修淸淨. 六等引淸淨. 七妙慧淸淨

稱理平等故. 八攝受淸淨. 等利益故. 如大地

者. 勝□云. 譬如大地負四重□. 一者大海.

二者諸山. 三者草木. 四者衆生. 菩薩大地.

荷負四種重任者. 謂離善知識無聞非法衆

生. 以人天善根而成熟之. 及三乘人隨機

遍攝. 名等作利益. 九同行淸淨. 謂如彌伽

[&FFFF]#敬善財. 十承事淸淨離6雜心故. 次答令

佛喜. 有三十句. 初十結前生後. 次十正成

行相. 後十純熟究竟. 今初. 此卽牒前十種淸

淨. 如次配屬. 前八可知. 九攝二句. 以菩提

下              欄

心佛法無邊誓願知故. 旣敬此心及事於

師. 故能順了. 上九結前第十生後. 故令佛

喜. 次十正成行相者. 前明卽前修習故令佛

喜. 今更別明. 於中一勤而不退. 成上精進.

二內不惜身正念方成. 三外絶異心故唯

有勝進. 四加行觀空方能不息. 五正證入

理故無所依. 六窮得法印方順深法. 法印

多種. 或五或四或三或一. 但廣略之異耳. 言

五印者. 卽五非常觀. 謂無常苦空無我寂靜.

言四印者. 合空入於無我. 空卽我所故. 或

名優陀那. 菩薩藏經第二中. 名法□陀南.

□陀南者此名標相. 涅槃寂靜是無爲法標.

相印卽決定義. 如說有爲決定無常等. 善戒

第七地持第八. 瑜伽四十六. 廣有分別. 言

三印者. 四中合苦入於無常. 或除涅槃寂

靜. 有爲印故. 今以諸印印於一切. 亦無能

印故云不著. 則入唯一實相印矣. 後四依

理起行. 七願護小心故增廣大. 八智護凡

見方順佛法. 九自無法愛十無作而修故.

入無諍門矣. 後十純熟究竟中. 行修成熟故

云安住. 初二入理行. 一加行離逸. 二正證

捨相. 次二救生行. 次二隨緣行. 十度別修諸

行總攝. 後四願智行. 卽十度後四也. 亦可. 前

十如次成此十種. 但生熟之異耳思之. 第

二答入菩薩所住處問. 文分爲三. 初有十

法起7入地行. 次住地觀修. 後明地要勝. 今

初列中初三自分行. 一具資糧. 二成加行.

一度具十名大莊嚴. 三智契實相故不隨

他. 後七起勝進行. 謂四外近良緣. 五內須